b'\n_START_ARTICLE_\nIncident v Roswellu\n_START_PARAGRAPH_\nIncident v Roswellu se nana\xc5\xa1a na dogodke v Roswell (zvezna dr\xc5\xbeava Nova Mehika, ZDA) meseca julija 1947. _NEWLINE_Po mnenju nekaterih naj bi \xc5\xa1lo za padec neznanega lete\xc4\x8dega predmeta, kar je sprva trdila tudi vojska. Pozneje so v poro\xc4\x8dilu zapisali, da so odkrili razbitine poskusnega meteorolo\xc5\xa1kega balona, ki je bil del tajnega programa, imenovanega Mogul. _NEWLINE_Kljub temu je incident v Roswellu \xc5\xa1e vedno predmet intenzivnih razprav med ufologi in privr\xc5\xbeenci teorij zarote. Slednji trdijo, da je dejansko pri\xc5\xa1lo do padca nezemeljskega plovila in da naj bi eden od \xc4\x8dlanov posadke celo pre\xc5\xbeivel in naj bi ga zajela ameri\xc5\xa1ka vojska. Ravno tako se pojavljajo trditve, da so s preu\xc4\x8devanjem ostankov plovila dobili osnove za izdelavo tranzistorja, integriranih vezij, opti\xc4\x8dnih vlaken, laserja ter cele palete eksoti\xc4\x8dnih plovil, katerih razvoj naj bi potekal v okviru t. i. \xc4\x8drnih programov.'